
Izstrādāt projektu stacionāra “Gaiļezers” korpusu siltummezglu nomaiņai un realizēt rekonstrukcijas darbus atbilstoši norādītai siltumslodzei. Paredzēt siltummezgla sistēmas pāreju no atkarīgās sistēmas uz neatkarīgo sistēmu. 
Korpusu apkures siltummezglu siltumslodzes:

Projekta dokumentācijas izstrādei par pamatu izmantot LR spēkā esošos standartus un dokumentus, LBN un slimnīcas korpusu apkures sistēmu siltumslodzes. Projektēt un izveidot korpusu siltummezglus ar neatkarīgu pieslēguma shēmu. 
Tehniskā projekta sastāvā jāiekļauj:
1) Izvēlēto risinājumu, iekārtu un materiālu apraksts;
2) Siltummezglu sistēmu plāni un shēmas;
3) Iekārtu un materiālu kopsavilkums.
Projektā pielietotajiem agregātiem, iekārtām un citiem izstrādājumiem jābūt sertificētiem  LR vai ES atbildīgajās institūcijās.
Elektrisko iekārtu nominālais spriegums ir 400/230V; 50Hz savietojamam ar 5 dzīslu kabeļu sistēmu (3f +N+ pe). Visām iekārtām un motoriem ir jāstrādā, ja sprieguma izmaiņas ir +/- 10% robežās.
Āra gaisa aprēķina parametri: Ziema -22,0° C, ϕ=70±10%
Telpu klimata aprēķina parametri gada aukstajā periodā: +18 °C - +22 °C
Siltumnesēja un temperatūras grafiki un parametri: Apkure, siltumapgāde – ūdens 80°C - 60°C 
Temperatūra var mainīties atbilstoši lokālās katlu mājas un siltummezgla siltumapgādes sistēmas temperatūras grafikam. Katlu mājas siltumnesēja izejas parametri: 90° C - 70° C

Siltumapgādes un siltummehānikas sistēmu elementu un funkciju apraksts

Siltumapgādes sistēmu sastāvdaļas un regulējošā armatūra
Regulējošie vārsti un trejgaitas vārsti. Komplektā ar motorpiedziņām un izjaucamiem pieslēgumiem. Regulējošie vārsti - līdz DN50 lodveida, virs DN50 iespīlējamo vai tauriņtipa.
Balansējošie vārsti paredzēti no viena ražotāja visām ēku inženiertehniskajām sistēmām. Pie visiem balansēšanas vārstiem ir jāuzrāda siltumnesēja caurplūdes daudzums.
Cirkulācijas sūkņi – atsevišķie. Cirkulācijas sūkņi paredzēti no viena ražotāja visām inženiertehniskjām sistēmām.
Dubļu ķērāju iespējamai demontāžai, spiedpusē un sūcpusē izvietot noslēgarmatūru.
Automātikas vadība, vadības mehānismi izvēlēti no viena ražotāja visām ēkas inženiertehniskajām sistēmām, izmantojot ražotāja piedāvātos tehniskos risinājumus. Atsakoties no ražotāja piedāvātajiem tehniskajiem risinājumiem,  papildus izstrādājama TP VAS projekta sadaļa. 

Siltumapgādes cauruļvadi
Metināmie, melnā tērauda cauruļvadi krāsojami ar divkārtīgu gruntskrāsas krāsojumu.
Tērauda cauruļvadus ar nosacīto diametru līdz DN50 var savienot ar vītņu savienojumiem, bet virs DN50 ar gāzes, elektrometināšanas paņēmienu. Visus atzarus no maģistrālēm un stāvvadiem jāmontē, izmantojot rūpnieciskus veidgabalus un fasondaļas – vītņu vai metināmās.
Cauruļvadu un stāvvadu stiprināšanai  jāparedz rūpnieciski ražoti stiprinājumi un to daļas, bet to nestspēja jāizvēlas atkarībā no sistēmas tipa, svara un svārstību dinamikas.
Sistēmas augstākajos punktos projektēt  gaisa savācējus. Sistēmas daļās, kurās ir iespējama gaisa uzkrāšanās, uzstādāmi automātiskie atgaisošanas vārsti. Sistēmas zemākajos punktos – tukšošanas vārsti.
Cauruļvadu izolācija jāveic ar minerālvates cauruļvadu izolācijas čaulām, kas pārklātas ar armētu alumīnija foliju,  ar pašļīmējošu šķēluma malu. Čaulu iekšējais diametrs 12 – 324 mm, izolācijas biezums 20 – 120 mm, garums – 1200 mm.



